stanford-oval/wikipedia huggingface dataset:
พระยาเจือง
เนื้อหา

ส่วนใหญ่ระบุพระนามวีรบุรุษเพียงพระนามเดียวคือ เจือง (อาจเขียนแตกต่างกันบ้างเช่น เจียง เจื๋อง และเจิง)
ระยะเวลาประสูติ ตำนานเมืองพะเยา ระบุ พ.ศ. 1584 และ ตำนานพื้นเมืองสิบสองปันนา ระบุ พ.ศ. 1580 ส่วนปีที่สิ้นพระชนม์ ฉบับที่ระบุศักราชไว้น้อยที่สุดคือ ตำนานพื้นเมืองสิบสองปันนา คือ พ.ศ. 1636 และ พงศาวดารลานนา ระบุไว้มากที่สุดคือ พ.ศ. 1748 วรรณกรรมจากล้านนาระบุว่าพระยาเจืองสืบเชื้อสายมาจากลวจักกราช ปฐมกษัตริย์แห่งเมืองเงินยางเชียงแสน ใน ตำนานพื้นเมืองเชียงใหม่ ระบุว่าพญาเจืองเป็นกษัตริย์ลำดับที่ 19 ของวงศ์กษัตริย์แห่งหิรัญนครเงินยาง บางฉบับระบุว่าเป็นบรรพบุรุษของพระเจ้าเม็งราย พงศาวดารเงินยางเชียงแสน ระบุว่า ขุนเจืองเป็นโอรสของขุนจอมธรรม ประสูติที่เชียงรายหรือพะเยาหรือฝาง
ด้านการเป็นวีรบุรุษ เป็นบรรพบุรุษผู้นำแห่งแว่นแคว้น แต่ละที่มีหลากหลายสำนวนกันไป มีเรื่องราวเหนือธรรมชาติแสดงให้เห็นถึงความเป็นบุคคลที่มีคุณสมบัติพิเศษ มีความสัมพันธ์กับเทพ มีเหตุการณ์มหัศจรรย์ตอนประสูติซึ่งคงได้รับอิทธิพลจากพุทธประวัติและชาดก
วรรณกรรมจากล้านนาและล้านช้างทุกฉบับกล่าวถึงการไปรบกับแกวซึ่งได้ชนะสงคราม จากนั้นได้อภิเษกเป็นกษัตริย์ที่ยิ่งใหญ่
สถานที่อันเนื่องในตำนาน

ทุ่งไหหินตั้งอยู่ที่เชียงแขวง ทางตอนเหนือของประเทศลาว เป็นที่ราบสูง มีหินใหญ่ลักษณะคล้ายไหตั้งอยู่ทั่วบริเวณ มีอายุอยู่ในยุคโลหะตอนปลายไม่น้อยกว่า 2,500 ปี มีตำนานที่ว่าด้วยไหดังกล่าวเป็นไหเหล้าของขุนเจือง
ค่ายขุนเจืองธรรมิกราช จังหวัดพะเยา ประเทศไทย
สถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติ

สถานที่สำคัญทางประวัติศาสตร์ในประเทศจีน
สถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติ (จีน: 全国重点文物保护单位) มักเรียกโดยย่อว่า กั๋วเป่า (จีน: 国保, "คุ้มครองระดับชาติ") เป็นหนึ่งในอนุสรณ์สถาน 5,058 รายการของประเทศจีนซึ่งขึ้นทะเบียนว่าเป็นสถานที่ที่มีคุณค่าทางประวัติศาสตร์ ศิลปะ หรือวิทยาศาสตร์อย่างมีนัยสำคัญโดยหน่วยงานมรดกทางวัฒนธรรมแห่งรัฐ ซึ่งเป็นหน่วยงานบริหารโบราณวัตถุและโบราณสถานทางวัฒนธรรมในสังกัดของคณะมนตรีรัฐกิจสาธารณรัฐประชาชนจีน เป็นการขึ้นทะเบียนมรดกทางวัฒนธรรมระดับสูงสุดของประเทศจีนซึ่งเป็นเป็นระดับชาติ แม้ว่าจะมีการลงทะเบียนสถานที่คุ้มครองในระดับมณฑล ระดับนคร และระดับรอง ๆ เป็นวงกว้างมากกว่าก็ตาม
เนื่องจากสถานที่ที่ได้รับการคุ้มครองในระดับชาติถือเป็นอนุสรณ์สถานที่ได้รับการคุ้มครองในระดับสูงสุดในประเทศจีนตามกฎหมาย จึงห้ามไม่ให้ทำลายหรือรื้อถอนสถานที่เหล่านั้น เว้นแต่จะได้รับการอนุมัติจากหน่วยงานมรดกทางวัฒนธรรมของรัฐเสียก่อนจึงจะสามารถรื้อถอนสถานที่นั้น ๆ ได้
หลวงชาติตระการโกศล (เจียม ลิมปิชาติ)

| พลตำรวจเอกหลวงชาติตระการโกศล  (เจียม ลิมปิชาติ)ม> ป.ช., ม.ว.ม., ท.จ.ว. |
| --- | --- |

อธิบดีกรมตำรวจ
ดำรงตำแหน่ง 25 พฤศจิกายน พ.ศ. 2490 – 2 กรกฎาคม พ.ศ. 2494
 
ข้อมูลส่วนบุคคล
เกิด: 10 มีนาคม พ.ศ. 2445 จังหวัดนครศรีธรรมราช ประเทศสยาม
เสียชีวิต: 29 กรกฎาคม พ.ศ. 2538 (93 ปี) กรุงเทพมหานคร ประเทศไทย
คู่สมรส: นางสุคนธ์ ชาติตระการโกศล (สุคนธ์ สุขุม)
บุตร: 3 คน
บุพการี: ขุนสุมนสุขการ (บิดา) นางสุมนสุขการ (จือ ลิมปิชาติ) (มารดา)
ยศที่ได้รับการแต่งตั้ง
ยศ:  พลตำรวจเอก

พลตำรวจเอก หลวงชาติตระการโกศล นามเดิม เจียม ลิมปิชาติ (ได้รับพระราชทานนามสกุลนี้เมื่อครั้งยังเป็นนักเรียนมหาดเล็กหลวง) เกิดเมื่อวันที่ 10 มีนาคม พ.ศ. 2445 ที่ตำบลท่าวัง อำเภอเมืองนครศรีธรรมราช จังหวัดนครศรีธรรมราช เป็นบุตรคนโตของขุนสุมนสุขการ และนางสุมนสุขการ (จือ ลิมปิชาติ) มีน้องร่วมบิดามารดา 7 คน
การศึกษา

ได้รับการศึกษาขั้นแรกในโรงเรียนสอนศาสนาอเมริกัน ที่จังหวัดนครศรีธรรมราช จนถึง พ.ศ. 2456 จึงติตตามมหาอำมาตย์นายก เจ้าพระยายมราช (ปั้น สุขุม) ซึ่งขณะนั้นยังมีบรรดาศักดิ์เป็นพระยาสุขุมนัยวินิต เทศาภิบาลมณฑลนครศรีธรรมราช เข้ามาอาศัยที่บ้านศาลาแดง และศึกษาต่อในกรุงเทพฯ โดยเข้ารับการศึกษาที่โรงเรียนมหาดเล็กหลวง
ถึง พ.ศ. 2460 พลตำรวจเอก หลวงชาติตระการโกศล ได้เดินทางไปศึกษาต่อที่สหรัฐอเมริกา พร้อมกับนักเรียนไทยอีก 18 คน (คราวเดียวกับที่สมเด็จพระศรีนครินทราบรมราชชนนีเสด็จไปทรงศึกษาวิชาพยาบาล) ได้ศึกษาชั้นมัธยมที่วอชิงตัน ดีซี, แมตซาชูเซส และนิวเจอร์ซี ตามลำดับ จนจบการศึกษาเมื่อ พ.ศ. 2467 นอกเหนือจากการเรียนแล้ว ยังมีความสามารถในทางแสดงละครของโรงเรียน การกีฬา ตลอดจนการเล่นดนตรี Dixieland Jazz ด้วย โดยเครื่องดนตรีที่ถนัดคือ แซกโซโฟน
ต่อมาท่านได้รับทุนจากกระทรวงมหาดไทย ให้ศึกษาวิชาการตำรวจที่ Police Academy Of New York City ที่เมืองชิคาโก, ฟิลาเดเฟีย, วอชิงตัน ดีซี และบอสตัน ตามลำดับ จนสำเร็จการศึกษาเมื่อ พ.ศ. 2468 ก่อนเดินทางกลับยังได้ฝึกงานในกรมตำรวจประเทศอังกฤษ 6 เดือน
การรับราชการ

เมื่อกลับประเทศไทยแล้ว ได้เข้ารับราชการในกรมตำรวจ เมื่อเดือนพฤษภาคม พ.ศ. 2469 ยศว่าที่ร้อยตำรวจตรี และได้รับพระราชทานยศ ร้อยตำรวจโท ภายในงานพระราชพิธีเฉลิมพระชนมพรรษาเมื่อวันที่ 8 พฤศจิกายน พ.ศ. 2471 และได้เลื่อนยศตำแหน่งตามลำดับ อาทิ ผู้กำกับการตำรวจเทศบาล, รองผู้บังคับการตำรวจนครบาล, ผู้บังคับการตำรวจภูธรเขต 1 จังหวัดลำปาง, ผู้บังคับการตำรวจภูธรเขต 7 จังหวัดนครปฐม, ผู้บังคับการตำรวจสนามประจำกองข้าหลวงใหญ่ทหาร 4 รัฐ, ผู้บัญชาการตำรวจนครบาล จนได้ดำรงตำแหน่งอธิบดีกรมตำรวจ ในรัฐบาลของพันตรี ควง อภัยวงศ์ เป็นนายกรัฐมนตรี เมื่อวันที่ 25 พฤศจิกายน พ.ศ. 2490 ขณะมียศเป็น พลตำรวจตรี  และได้รับพระราชทานยศ พลตำรวจโท เมื่อวันที่ 22 มิถุนายน พ.ศ. 2491 พร้อมกับ พันเอก เผ่า ศรียานนท์ ที่ได้รับพระราชทานยศเป็น พลตำรวจตรี  กระทั่งได้รับโปรดเกล้าฯ พระราชทานยศ พลตำรวจเอก เมื่อวันที่ 3 มิถุนายน พ.ศ. 2493
ต่อมาท่านได้ย้ายไปดำรงตำแหน่งอธิบดีกรมศุลกากร, อธิบดีกรมมหาดไทย, อธิบดีกรมการปกครอง และดำรงตำแหน่งปลัดกระทรวงมหาดไทยเป็นตำแหน่งสุดท้าย ก่อนเกษียณอายุราชการเมื่อเดือนตุลาคม พ.ศ. 2506 ได้รับพระราชทานเครื่องราชอิสริยาภรณ์มหาปรมาภรณ์ช้างเผือก, มหาวชิรมงกุฎ, ทุติยจุลจอมเกล้าวิเศษ, เหรียญรัตนาภรณ์ รัชกาลที่ 8 และ 9 ชั้นที่ 2 เป็นเกียรติยศ
ภายหลังจากเกษียณอายุราชการแล้ว ท่านยังดำรงตำแหน่งทางเอกชนและสาธารณกุศลต่อมาอีกมาก เช่น กรรมการธนาคารไทยพาณิชย์, ผู้อำนวยการสำนักงานสลากกินแบ่ง, กรรมการและประธานในองค์การส่งเสริมการกีฬาแห่งประเทศไทย, กรรมการสภากาชาดไทย, กรรมการโอลิมปิกแห่งประเทศไทย, สมาชิกวุฒิสภา เป็นต้น
ยศและบรรดาศักดิ์

8 พฤศจิกายน พ.ศ. 2471 - ร้อยตำรวจโท
8 พฤศจิกายน พ.ศ. 2473 - ร้อยตำรวจเอก
8 พฤศจิกายน พ.ศ. 2474 - หลวงชาติตระการโกศล ถือศักดินา ๖๐๐
1 เมษายน พ.ศ. 2476 - พันตำรวจตรี
2 พฤษภาคม พ.ศ. 2478 - พันตำรวจโท
15 มกราคม พ.ศ. 2482 - พันตำรวจเอก
9 พฤษภาคม พ.ศ. 2490 - พลตำรวจตรี
22 มิถุนายน พ.ศ. 2491 - พลตำรวจโท
3 มิถุนายน พ.ศ. 2493 - พลตำรวจเอก
ครอบครัว

ด้านชีวิตครอบครัว ได้สมรสกับนางสาวสุคนธ์ สุขุม (นางชาติตระการโกศล) ธิดาพระยาสุขุมนัยวินิต (สวาสดิ์ สุขุม) มีบุตร-ธิดารวม 3 คน คือ
นางตระการ เลขยานนท์
พลตำรวจโทโกศล ลิมปิชาติ
นางสุคนธา ณ สงขลา
ถึงแก่อนิจกรรม

บั้นปลายชีวิต พลตำรวจเอก หลวงชาติตระการโกศล ได้พำนักอยู่กับครอบครัวที่บ้านเลขที่ 40 ถนนคอนแวนต์ จวบจนกระทั่งถึงอนิจกรรมด้วยโรคการหายใจล้มเหลวและกล้ามเนื้อหัวใจขาดเลือด ณ โรงพยาบาลตำรวจ เมื่อวันที่ 29 กรกฎาคม พ.ศ. 2538 สิริอายุได้ 93 ปี โดยเมื่อถึงแก่อนิจกรรมแล้วยังได้บริจาคดวงตาและร่างกายให้สภากาชาดไทยไว้ใช้ประโยชน์ในการศึกษาของนักเรียนแพทย์ด้วย
เครื่องราชอิสริยาภรณ์

พ.ศ. 2502 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2498 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2506 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2479 –  เหรียญพิทักษ์รัฐธรรมนูญ (พ.ร.ธ.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2501 –  เหรียญราชการชายแดน (ช.ด.)
พ.ศ. 2484 –  เหรียญจักรมาลา (ร.จ.ม.)
พ.ศ. 2511 –  เหรียญลูกเสือสดุดี ชั้นที่ 1
พ.ศ. 2493 –  เหรียญรัตนาภรณ์ รัชกาลที่ 8 ชั้นที่ 2 (อ.ป.ร.2)
พ.ศ. 2498 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
พ.ศ. 2502 –  เหรียญราชรุจิทอง รัชกาลที่ 9 (ร.จ.ท.9)
แหล่งข้อมูล

อนุสรณ์ในงานพระราชทานเพลิงศพ พลตำรวจเอก หลวงชาติตระการโกศล (เจียม ลิมปิชาติ) ณ เมรุหลวงหน้าพลับพลาอิศริยาภรณ์ วัดเทพศิรินทราวาส พ.ศ. 2540
| ก่อนหน้า |  | หลวงชาติตระการโกศล (เจียม ลิมปิชาติ) |  | ถัดไป |
| --- | --- | --- | --- | --- |
| พลตำรวจตรี พระพิจารณ์พลกิจ(ยู่เซ็ก ดุละลัมพะ) |  | อธิบดีกรมตำรวจ คนที่ 13  (2490 – 2494) |  | พลตำรวจเอก เผ่า ศรียานนท์ |
| ด ค ก อธิบดีกรมตำรวจ และผู้บัญชาการตำรวจแห่งชาติ  |
| --- | --- |
กองโปลิศ กรมกองตระเวน:  หลวงรัถยาภิบาลบัญชา (เอส.เย.เอมส์)  พระยาอรรคราชวราทร (ภัสดา บุรณศิริ)  เอ.เย.ยาดิน  อีริกเซ็นต์ เย ลอสัน  พระยาวาสุเทพ (กุสตาฟ เชา) 
กรมตำรวจ:  พระวรวงศ์เธอ พระองค์เจ้าคำรบ  พระยาอธิกรณ์ประกาศ (หลุย จาติกวณิช)  พระยาบุเรศผดุงกิจ (รวย พรหโมบล)  พระยาอนุสสรธุระการ (จ่าง วัจนะพุกกะ)  อดุล อดุลเดชจรัส  พระรามอินทรา (ดวง จุลัยยานนท์)  พระพิจารณ์พลกิจ (ยู่เซ็ก ดุละลัมพะ)  หลวงชาติตระการโกศล (เจียม ลิมปิชาติ)  เผ่า ศรียานนท์  ไสว ไสวแสนยากร  สฤษดิ์ ธนะรัชต์  ประเสริฐ รุจิรวงศ์  ประภาส จารุเสถียร  ประจวบ สุนทรางกูร  พจน์ เภกะนันทน์  ศรีสุข มหินทรเทพ  มนต์ชัย พันธุ์คงชื่น  สุรพล จุลละพราหมณ์  ณรงค์ มหานนท์  เภา สารสิน  แสวง ธีระสวัสดิ์  สวัสดิ์ อมรวิวัฒน์  ประทิน สันติประภพ  พจน์ บุณยะจินดา  ประชา พรหมนอก 
สำนักงานตำรวจแห่งชาติ:  ประชา พรหมนอก  พรศักดิ์ ดุรงควิบูลย์  สันต์ ศรุตานนท์  โกวิท วัฒนะ  เสรีพิศุทธ์ เตมียเวส  พัชรวาท วงษ์สุวรรณ  วิเชียร พจน์โพธิ์ศรี  เพรียวพันธ์ ดามาพงศ์  อดุลย์ แสงสิงแก้ว  สมยศ พุ่มพันธุ์ม่วง  จักรทิพย์ ชัยจินดา  สุวัฒน์ แจ้งยอดสุข  ดำรงศักดิ์ กิตติประภัสร์  ต่อศักดิ์ สุขวิมล  กิตติ์รัฐ พันธุ์เพ็ชร์ 
| ด ค กปลัดกระทรวงมหาดไทยของไทย |
| --- | --- |
ปลัดทูลฉลอง   กระทรวงมหาดไทย: พระยามหาอำมาตยาธิบดี (เส็ง วิรยศิริ) • เจ้าพระยามุขมนตรี (อวบ เปาโรหิตย์) • พระยาศรีธรรมาธิราช (เจิม บุณยรัตพันธุ์) • พระยาราชนกูลวิบูลภักดี (รื่น ศยามานนท์)
ปลัดกระทรวงมหาดไทย: พระยาศรีเสนา (ศรีเสนา สมบัติศิริ) • พระยาสุริยานุวงศ์ประวัติ (เต๋า บุนนาค) • หลวงเชวงศักดิ์สงคราม (ช่วง ขวัญเชิด) • พระยาสุนทรพิพิธ (เชย สุนทรพิพิธ) • พระยาอรรถการีย์นิพนธ์ (สิทธิ จุณณานนท์) • พระยาอรรถกรมมณุตตี (เซ่ง ศรียาภัย) • พระรามอินทรา (ดวง จุลัยยานนท์) • ขุนพิพัฒน์สรการ (พิพัฒน์ พิพัฒน์สรการ) • พระยารามราชภักดี (สวัสดิ์ อิศรางกูร ณ อยุธยา) • หลวงชาติตระการโกศล (เจียม ลิมปิชาติ) • ถวิล สุนทรศารทูล • พ่วง สุวรรณรัฐ • วิฑุร จักกะพาก • ชลอ วนะภูติ • วิญญู อังคณารักษ์ • ดำรง สุนทรศารทูล • พิศาล มูลศาสตรสาทร • เอนก สิทธิประศาสน์ • อนันต์ อนันตกูล • เจริญจิตต์ ณ สงขลา • อารีย์ วงศ์อารยะ • ชูวงศ์ ฉายะบุตร • ชนะศักดิ์ ยุวบูรณ์ • ยงยุทธ วิชัยดิษฐ • เสริมศักดิ์ พงษ์พานิช • สุจริต ปัจฉิมนันท์ • พงศ์โพยม วาศภูติ • วิชัย ศรีขวัญ • มานิต วัฒนเสน • วิเชียร ชวลิต • พระนาย สุวรรณรัฐ • วิบูลย์ สงวนพงศ์  • กฤษฎา บุญราช • ฉัตรชัย พรหมเลิศ • สุทธิพงษ์ จุลเจริญ • อรรษิษฐ์ สัมพันธรัตน์
สำนักงานปลัดกระทรวงมหาดไทย
ตำรวจภูธรภาค 7

| ตำรวจภูธรภาค 7 Provincial Police Region 7 |
| --- | --- |
อักษรย่อ: ภ.7
ข้อมูลองค์กร
ก่อตั้ง: 11 ตุลาคม, พ.ศ. 2536
โครงสร้างเขตอำนาจ
เขตอำนาจในการปฏิบัติการ: ประเทศไทย
เขตอำนาจตามกฎหมาย: ตำรวจภูธรภาค 7, ประเทศไทย
ลักษณะทั่วไป: ตำรวจท้องที่ หน่วยงานฝ่ายพลเรือนส่วนท้องถิ่น
สำนักงานใหญ่: 109 ถนนข้างวัง ตำบลพระปฐมเจดีย์ อำเภอเมืองนครปฐม จังหวัดนครปฐม 73000
 
ผู้บริหารหน่วยงาน: พล.ต.ท. นัยวัฒน์ ผะเดิมชิต, ผู้บัญชาการ
หน่วยงานปกครอง:  สำนักงานตำรวจแห่งชาติ
กองบังคับการ:  •  3 กองบังคับการ  •  1 ศูนย์ฝึก  •  1 กองกำกับการ
เว็บไซต์
police7.go.th
| ตำแหน่งผู้บัญชาการ |
| --- | --- |
รับใช้: สำนักงานตำรวจแห่งชาติ
ชั้นยศ:  พลตำรวจโท
หน่วย: ตำรวจภูธรภาค 7
บังคับบัญชา: ผู้บัญชาการตำรวจภูธรภาค 7
ตำรวจภูธรภาค 7 เป็นส่วนราชการของสำนักงานตำรวจแห่งชาติ ระดับกองบัญชาการ ส่วนป้องกันและปราบปรามอาชญากรรม มีหน้าที่ดูแล 8 จังหวัดในภาคกลางประเทศไทย
พื้นที่รับผิดชอบ

ตำรวจภูธรภาค 7 มีหน้าที่ดูแล 8 จังหวัดในภาคกลางของประเทศไทย ประกอบไปด้วย
จังหวัดกาญจนบุรี
จังหวัดนครปฐม
จังหวัดประจวบคีรีขันธ์
จังหวัดเพชรบุรี
จังหวัดราชบุรี
จังหวัดสมุทรสงคราม
จังหวัดสมุทรสาคร
จังหวัดสุพรรณบุรี
กองบังคับการในสังกัด

| ตำแหน่งผู้บังคับการ |
| --- | --- |
รับใช้: สำนักงานตำรวจแห่งชาติ
ชั้นยศ:  พลตำรวจตรี
หน่วย: กองบัญชาการตำรวจภูธรภาค 7
บังคับบัญชา: กองบังคับการ
ตำรวจภูธรภาค 7 ประกอบไปด้วย 3 กองบังคับการ 8 ตำรวจภูธรจังหวัด (สถานะเทียบเท่ากองบังคับการ แต่ไม่ต้องเรียกขึ้นต้นด้วยคำว่ากองบังคับการ) 1 ศูนย์ฝึก และ 1 กองกำกับการ ประกอบด้วย
กองบังคับการอำนวยการ (บก.อก.)
กองบังคับการกฎหมายและคดี (บก.กค.)
กองบังคับการสืบสวนสอบสวน (บก.สส.)
กองกำกับการปฏิบัติการพิเศษ (กก.ปพ.)
ตำรวจภูธรจังหวัดกาญจนบุรี (ภ.จว.กาญจนบุรี)
ตำรวจภูธรจังหวัดนครปฐม (ภ.จว.นครปฐม)
ตำรวจภูธรจังหวัดประจวบคีรีขันธ์ (ภ.จว.ประจวบคีรีขันธ์)
ตำรวจภูธรจังหวัดเพชรบุรี (ภ.จว.เพชรบุรี)
ตำรวจภูธรจังหวัดราชบุรี (ภ.จว.ราชบุรี)
ตำรวจภูธรจังหวัดสมุทรสงคราม (ภ.จว.สมุทรสงคราม)
ตำรวจภูธรจังหวัดสมุทรสาคร (ภ.จว.สมุทรสาคร)
ตำรวจภูธรจังหวัดสุพรรณบุรี (ภ.จว.สุพรรณบุรี)
กองบังคับการในสังกัด > ศูนย์ฝึก

ศูนย์ฝึกอบรมตำรวจภูธรภาค 7 (ศฝร.)
พระวิเศษวังษา (นิกวน)

พระวิเศษวังษา (นิกวน) หรือ นิกูวง (มลายู: Nik Kuan หรือ Nik Kuwong) เป็นผู้ช่วยราชการเมืองยะหริ่งในสมัยพระยาพิบูลเสนานุกิจพิชิตเชษฐภักดี (นิเมาะ)
| พระวิเศษวังษา (นิกวน) |
| --- | --- |
เกิด: วังยะหริ่ง(นิตีมุง)
สุสาน: ป่าหลวง ตำบลยามู อำเภอยะหริ่ง จังหวัดปัตตานี
สัญชาติ: มลายู
ตำแหน่ง: ผู้ช่วยราชการเมืองยะหริ่ง
บุตร: 4 คน
บิดามารดา: พระยายะหริ่ง (นิตีมุง) (บิดา)
ประวัติ

พระวิเศษวังษา (นิกวน หรือ นิกูวง) เป็นบุตรคนโตของพระยายะหริ่ง (นิตีมุง) และมีศักดิ์เป็นหลานของพระยาพิบูลเสนานุกิจพิชิตเชษฐภักดี (นิเมาะ) เมื่อพระยายะหริ่ง (นิตีมุง) ผู้เป็นพ่อถึงแก่พิราลัยได้มีการโปรดเกล้าฯ แต่งตั้งนิเมาะ ซึ่งมีศักดิ์เป็นอา ขึ้นมาเป็นเจ้าเมืองยะหริ่งแทนและได้มีการแต่งตั้งผู้ช่วยราชการเมืองยะหริ่งและกรรมการที่ปรึกษาเมืองยะหริ่งดังนี้ พระโยธานุประดิษฐ์ (นิโวะ) เป็นรายามุดา พระสุนทรรายา (นิโซะ) หลวงประชาภิบาล (นิแว) หลวงบุรานุมัติการ (นิตีมุง) ขุนอภิบาลบุรีรักษ์ (กูปัตตารอ) ขุนสิริบำรุง (นิแม) และ พระวิเศษวังษา (นิกวน หรือ นิกูวง) บุตรพระยายะหริ่ง (นิตีมุง)
ต่อมาได้มีการถอดบรรดาศักดิ์พระวิเศษวังษา (นิกวน) เนื่องด้วยมีปัญหาภายในวงญาติชั้นปกครองกันเอง และมีการยื่นฟ้องเป็นคดีระหว่างเจ้าเมืองกับนิกวน โดยนิกวนร่วมกับบ่าวไพร่ยื่นฟ้องพระยายะหริ่งและพระโยธานุประดิษฐ์ ผู้ช่วยเจ้าเมืองยะหริ่ง ต่อศาลแพ่งกว่า 100 คดีในครั้งนั้นได้ฟ้องต่อเจ้าเมืองสงขลาว่าพระยายะหริ่งยกพวกปล้นและฆ่าลูกเมียและบริวารตายและริบทรัพย์สินไป ขอให้พระยาสงขลาดำเนินคดี เนื่องจากในสมัยนั้นสงขลาเป็นผู้ดูแลหัวเมืองทั้งเจ็ดก่อนที่จะเปลี่ยนสังกัดไปอยู่กับนครศรีธรรมราช พระยาสงขลาพยายามเรียกตัวพระยายะหริ่งมาสอบสวนแต่พระยายะหริ่งบ่ายเบี่ยงไม่ยอมมาจึงไม่สามารถไต่สวนความได้ พระยายะหริ่งได้ตอบทางจดหมายว่า ก่อนหน้านั้นคนใช้นิกวนไปบุกรุกที่นาและยังยิงทนายพระยายะหริ่ง ในขณะเดียวกันพระยายะหริ่งเองก็เคยมีราษฎรฟ้องร้องเช่นกัน ซึ่งราษฎรเคยยื่นฎีกากล่าวโทษพระยายะหริ่งเมื่อพระบาทสมเด็จพระจุลจอมเกล้าเจ้าอยู่หัวเสด็จเยือนปักษ์ใต้ โดยกล่าวว่าพระยายะหริ่งข่มเขงราษฎร ฆ่าคนและริบทรัพย์สมบัติตามใจชอบ ทางกรุงเทพได้สั่งขุนรองมหาดไทยลงมาสอบสวนเรื่องนี้ที่เมืองยะหริ่ง ขุนรองมหาดไทยได้รายงานว่าพระยายะหริ่งได้กวาดต้อนราษฎรจำนวน 400-500 คน เพื่อเตรียมสู้รบกับนิกวน โดยทั้งสองฝ่ายตั้งท่าจะรบกัน
ในรายงานเกี่ยวกับคดีความของหลวงบริรักษ์ภูเบนทร์ในปี 1903 คดีแพ่งในศาลบริเวณในปีนั้นมีสูงถึง 370 คดี คดีเก่านิกวนอยู่ 100 คดี แต่ไม่ได้บอกว่าศาลตัดสินคดีอย่างไรและทำไมถึงเป็นคดีแพ่งไม่ใช่คดีอาญา
นอกจากนี้ในพระราชหัตถเลขาพระบาทสมเด็จพระจุลจอมเกล้าเจ้าอยู่หัว เรื่องเสด็จประพาสแหลมมลายู คราว ร.ศ. 108 กล่าวถึงนิกวน ดังต่อไปนี้
" อนึ่งหลวงประชาภิบาล (นิแว) บุตรพระยาพิบูลเสนานุกิจพิชิตเชษฐภักดี (นิเมาะ) กับ (นิกวน) บุตรพระยายะหริ่ง(นิตีมุง) กับราษฎรมาร้องฎีกากล่าวโทษพระยายะหริ่ง ว่ากระทำการคุมเหงตัว และราษฎรต่างๆ ฉันเห็นว่าควรจะยื่นเรื่องราวที่ผู้รักษาเมืองสงขลาก่อนจึงได้คืนเรื่องราวไป แต่ความเรื่องพระยายะหริ่งนี้ ว่ามีโจทก์มาร้องต่อพระยาวิเชียรคีรีชมถึง 40 /50 คน ร้องที่พระยาสุนทราก็มีได้มีใบบอกเข้าไปที่กลาโหมสั่งให้หาตัวพระยายะหริ่งมาชำระ พระยายะหริ่งบิดพลิ้วเสียไม่มาเป็นช้านานจึงได้ได้ตัว ข้อความที่หานั้นหาว่าฆ่าคนไม่มีความผิดบ้าง เก็บริบทรัพย์สมบัติตามชอบใจบ้าง เดี๋ยวนี้ความก็ยังพิจารณาอยู่ แต่พระยายะหริ่ง บิดพลิ้วหลีกเลี่ยงไม่ใคร่ไปศาลจึงได้ช้าอยู่ ฉันก็ได้ตักเตือนพระยาสุนทราให้เร่งว่ากล่าวเสียให้เห็นผิดและชอบ ถ้ามีความผิดจริงก็ลงโทษได้ อย่าให้เป็นที่ติเตียนว่าหนักหน่วงความไว้ด้วยการที่แกล้งให้เป็นที่หวาดของเมืองแขกทั้งปวง"
ในบั้นปลายชีวิตภายหลังจากมีการปฏิรูปการปกครองเป็นมณฑลเทศาภิบาล นิกวนได้ร่วมกับรายาสาบันบริจาคที่ดินเพื่อสร้างที่ว่าการยะหริ่ง(ปัจจุบันคือ ที่ว่าการอำเภอยะหริ่ง)
บุตรธิดา

นิกวน มีบุตรธิดา 4 คน ดังนี้
นิสกูว อับดุลบุตร
นิตีมุง สนิบุตร
นิเนาะ สนิบุตร
ไม่ทราบชื่อ
ชยนพ บุญประกอบ

| ชยนพ บุญประกอบ |
| --- | --- |
เกิด: 5 สิงหาคม พ.ศ. 2527 (40 ปี)
อาชีพ: ผู้กำกับภาพยนตร์ ดีเจ
ผลงานเด่น: ซักซี้ด ห่วยขั้นเทพ เมย์ไหน..ไฟแรงเฟร่อ พรจากฟ้า Friend Zone ระวัง..สิ้นสุดทางเพื่อน
สังกัด: จีทีเอช  จีดีเอช ห้าห้าเก้า
ชยนพ บุญประกอบ หรือ หมู (5 สิงหาคม พ.ศ. 2527 - ) เป็นผู้กำกับภาพยนตร์ชาวไทย   มีผลงานการกำกับภาพยนตร์โด่งดังสี่เรื่อง คือ ซักซี้ด ห่วยขั้นเทพ, เมย์ไหน..ไฟแรงเฟร่อ, พรจากฟ้า ตอน ยามเย็น, Friend Zone ระวัง..สิ้นสุดทางเพื่อน และเป็นอนุกรรมการขับเคลื่อนและพัฒนาซอฟต์พาวเวอร์ด้านภาพยนตร์
ประวัติ

ชยนพ เกิดที่ประเทศไทย เคยอาศัยอยู่ที่เมืองนอร์มอล รัฐอิลลินอย สหรัฐ ระหว่างปี พ.ศ. 2533 - 2535 สำเร็จการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร ในปี พ.ศ. 2546 และสำเร็จการศึกษาระดับปริญญาตรี คณะนิเทศศาสตร์ จุฬาลงกรณ์มหาวิทยาลัย ภาควิชาภาพยนตร์และภาพนิ่ง ในปี พ.ศ. 2550 หลังจากนั้นเข้าทำงานเป็นพนักงานต้อนรับบนเครื่องบินของการบินไทย ระหว่าง ปี พ.ศ. 2551 - 2553
ชยนพได้รับรางวัลชมเชยการประกวดหนังสั้น DDD โครงการเมาไม่ขับ พ.ศ. 2548 และรางวัลลำดับภาพยอดเยี่ยมรายการประกวดหนังสั้น Movie Mania คณะนิเทศศาสตร์จุฬาฯ พ.ศ. 2548 และยังชนะเลิศ Happy ไม่ใช่เล่น Award ประเภทเพลงแห่งความสุข พ.ศ. 2549
เมื่อปี พ.ศ. 2566 ชยนพได้เข้าร่วมการแข่งขันการทำการแสดงในรายการ The Masterpiece เวทีบันลือโลก ของช่องเวิร์คพอยท์ โดยเป็นผู้กำกับการแสดงให้กับมาดามมด และได้รับรางวัลชนะเลิศ
ประวัติ > ผลงาน

| ปี | ชื่อเรื่อง | ภาษาอังกฤษ | บริษัท | ทำรายได้ |
| --- | --- | --- | --- | --- |
| 2554 | ซักซี้ด ห่วยขั้นเทพ | Suckseed | จีเอ็มเอ็ม ไท หับ | 78.32 ล้านบาท |
| 2558 | เมย์ไหน..ไฟแรงเฟร่อ | May Who | จีเอ็มเอ็ม ไท หับ | 74.12 ล้านบาท |
| 2559 | พรจากฟ้า ตอน ยามเย็น | A Gift | จีดีเอช | 43 ล้านบาท |
| 2562 | Friend Zone ระวัง..สิ้นสุดทางเพื่อน | FRIEND ZONE | จีดีเอช | 134 ล้านบาท |
แหล่งข้อมูลอื่น

ชยนพ บุญประกอบ ที่อินเทอร์เน็ตมูวีเดตาเบส
หม่อมหลวงรุจิรา อิศรางกูร

| หม่อมหลวงรุจิรา อิศรางกูร |
| --- | --- |
เกิด: 15 พฤศจิกายน พ.ศ. 2456 กรุงเทพมหานคร ประเทศไทย
เสียชีวิต: 17 มิถุนายน พ.ศ. 2527 (70 ปี)
คู่สมรส: มารศรี อิศรางกูร ณ อยุธยา
บุตร: อรสา อิศรางกูร ณ อยุธยา จิรศักดิ์ อิศรางกูร ณ อยุธยา จิระวดี อิศรางกูร ณ อยุธยา
อาชีพ: นักแสดง (โขน - ละครหลวง - ตลกหน้าม่าน - วิทยุ - ละครเวที) นักพากย์ภาพยนตร์
ปีที่แสดง: พ.ศ. 2476–2523
หม่อมหลวงรุจิรา อิศรางกูร (15 พฤศจิกายน พ.ศ. 2456 – 17 มิถุนายน พ.ศ. 2527) เป็นนักแสดงและนักพากย์ชาวไทย เจ้าของฉายา “มนุษย์ 9 เสียง“ ทั้งในประเทศไทย ประเทศญี่ปุ่น และสหรัฐ
ประวัติ

หม่อมหลวงรุจิรา อิศรางกูร (15 พฤศจิกายน พ.ศ. 2456 - 17 มิถุนายน พ.ศ. 2527) เป็นบุตรของหม่อมราชวงศ์สุดใจ อิศรางกูร กับสะอาด อิศรางกูร ณ อยุธยา เป็นนัดดาในหม่อมเจ้าน้อย อิศรางกูร และเป็นพระปนัดดาในสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ เขาเป็นนักแสดงมากความสามารถนับแต่ปลายรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 เริ่มจากเล่นโขน-ละครหลวง นักแสดงเดี่ยว ตลกหน้าม่าน นักแสดงละครวิทยุ นักพากย์หนัง นักแสดงละครเวที จนถึงดาราหนัง ดาราละครทั้งจอเงินและจอแก้ว
ด้านชีวิตครอบครัว  หม่อมหลวงรุจิรา สมรสกับ มารศรี อิศรางกูร ณ อยุธยา นักแสดงเช่นกัน  ศิลปินแห่งชาติ ปี 2542 มีบุตร-ธิดา 3 คน ซึ่งอยู่ในวงการบันเทิง ได้แก่
อรสา อิศรางกูร ณ อยุธยา
จิรศักดิ์ อิศรางกูร ณ อยุธยา
จิระวดี อิศรางกูร ณ อยุธยา
ระยะหลังเกษียณการทำงาน ตั้งแต่ต้นทศวรรษ 2520 ป่วยและเสียชีวิตอย่างสงบด้วยโรคชรา เมื่อวันที่ 17 มิถุนายน พ.ศ. 2527 สิริอายุได้ 70 ปี
ผลงาน > โขน - ละครหลวง

ช่วงปลายสมัยรัชกาลที่ 6 - ต้นรัชกาลที่ 7 ขณะเขามีอายุได้ 10 ปี เริ่มหัดโขน ละครหลวง โดยฝึกโขน 8 ปี ได้ออกแสดงหน้าพระที่นั่งนับร้อยครั้ง และยังรับจ้างเล่นโขนตามงานวัดและหัวเมืองแถวกรุงเทพมหานคร เมื่อว่าง
ผลงาน > นักแสดงเดี่ยว

เมื่อเขาเริ่มเป็นที่รู้จักของผู้ชมไม่นานนัก เขาได้ไปแนะนำตัวกับ แม่เลื่อน (เลื่อน ไวนุนานิน) พระเอกยอดนิยมของ ละครคณะแม่เลื่อน ละครชื่อดังแห่งยุค ที่เวิ้งนาครเขษม เขาขอแสดงละครเดี่ยวหน้าม่านสลับฉากประมาณ 20 นาที โดยใช้เพียงแก้วใบเดียวกับกล้องยานัตถุ์สำหรับเคาะแทนระฆังเริ่มแสดงบทรัก โศก ตลก ด้วยเสียงต่าง ๆ  ไม่ซ้ำกันเป็น พระเอก นางเอก พ่อ แม่ ยาย และ เด็ก โดยผู้ชมปรบมือให้เป็นเวลานานด้วยความพอใจอย่างยิ่ง
ผลงาน > ตลกหน้าม่าน

เขาเริ่มก้าวสู่เวทีใหญ่ชั้นนำของเมืองไทย ในฐานะนักแสดงจำอวดหน้าม่าน โรงละครศาลาเฉลิมกรุง ทำให้มีชื่อเสียงมากขึ้น
ผลงาน > นักแสดงเดี่ยวละครวิทยุ

เขาได้พากย์ละครสั้นชุด มนุษย์ 6 เสียง กระจายเสียงแพร่หลายโด่งดังทั่วเมืองไทย
ผลงาน > นักพากย์หนัง

จากความแรงของชื่อเสียงทำให้ มร.เค แอลลี ผู้จัดการโรงหนังศาลาเฉลิมนคร (โรงหนังวังเจ้าปรีดา ใกล้กองปราบสามยอด) เชิญเป็นนักพากย์หนังฝรั่งประจำโรง เมื่ออายุได้ราว 19-20 ปี เริ่มด้วยหนังรายได้สูงสุดของฮอลลีวู้ด ศพอาบยา ทางโรงขึ้นป้ายรองจากชื่อเรื่องว่า "พากย์โดย มนุษย์ 6 เสียง " ผลปรากฏว่า โปรแกรมยืนโรงยาวนานมากเพราะคนดูมืดฟ้ามัวดินแน่นทุกรอบทุกวัน (เข้าใจว่าจะเป็นภาพยนตร์สยองขวัญของยูนิเวอร์แซล The Mummy ค.ศ. 1932 / พ.ศ. 2475 ที่กำลังโด่งดังมากในขณะนั้น)
ปรากฏการณ์ผู้ชมล้นหลามอีกครั้ง คือเมื่อโรงหนังที่จังหวัดปราจีนบุรี เชิญไปพากย์เรื่อง สวรรค์ในอก นรกในใจ รอบพิเศษโดยยินดีออกค่าใช้จ่ายและค่าเดินทางให้ทั้งหมด  ในวันฉายมีคนดูรวมทั้งจากจังหวัดใกล้เคียงมารอหน้าโรงนับเป็นชั่วโมง
หลังสงครามมหาเอเซียบูรพา ผลงานเด่น (ในนาม รุจิรา - มารศรี) เช่น หนังญี่ปุ่น ไอ้โจรนกกระจอก ที่โรงหนังโอเดียน เรียกเสียงฮาตั้งแต่ตราบริษัทนำไตเติ้ล และหนังอินเดีย ธรณีกรรแสง ฉายนานถึงสองเดือนเศษ ที่โรงหนังศาลาเฉลิมกรุง ทำรายได้ถล่มถลายราว 4 ล้านบาท (ตั๋วราคา 5 - 12 บาท) ทางโรงมอบแหวนเพชรให้หนึ่งวงเป็นรางวัลพิเศษนอกจากค่าพากย์รายสัปดาห์ ส่วนหนังฝรั่งก็ยังพากย์นับแต่หนังฮอลลีวู้ดกลับมาฉายในเมืองไทยอีกครั้ง ซึ่งมีผู้นิยมไม่แพ้หนังเสียงในฟิล์มต้นฉบับ
ผลงาน > ดาราละครเวที

ช่วงสงครามโลกครั้งที่สอง ความรุ่งโรจน์ในอาชีพการแสดงมาถึงจุดสูงสุดเมื่อรับบทพระเอกละครเวทีเรื่อง วนิดา ที่ศาลาเฉลิมนคร ขณะทำงานควบคู่กับอาชีพนักพากย์ไปพร้อม ๆกัน  และได้พบรักกับ มารศรี อิศรางกูร ซี่งเป็นนักแสดงละครเวที หลังจากแต่งงาน ทั้งคู่ยังเป็นนักพากย์ชั้นแนวหน้าของเมืองไทยมาโดยตลอดในนามรุจิรา - มารศรี จนถึงยุคภาพยนตร์ ช่วงต้นทศวรรษ 2500
ผลงาน > ดาราภาพยนตร์

หนังเรื่องแรก ๆ เช่น พระเจ้ากรุงธนบุรี  (2495) ร่วมกับ ถนอม อัครเศรณี,สวลี ผกาพันธุ์ วายร้ายตลาดเก่า (2504) ร่วมกับพร้อมสิน สีบุญเรือง และสมชาย อาสนจินดา ระยะต่อมามักแสดงแนวตลก  เช่น ม้ามืด  (2513) ,มันมากับความมืด (2514) และอีกหลายเรื่องก่อนเกษียณวงการ เช่น ยิ้มสวัสดี (2521),สาวเครือฟ้า (2523)
บทออกแนวตลกที่แสดงได้อย่างโดดเด่น ได้แก่ มหาเถรกุโสดอ ใน ผู้ชนะสิบทิศ (2509-2510) ,ท่านขุนชราอดีตทหารผ่านศึกสงครามโลกครั้งที่หนึ่ง ใน เป็ดน้อย (2511) ,ท่านขุนเพลย์บอยรุ่นใหญ่พ่อพระเอกหนุ่มเพลย์บอย ใน เกาะสวาท หาดสวรรค์ (2512) ฯลฯ
งานพากย์ (ลงฟิล์ม) แทนเสียงดารานักแสดงบทต่าง ๆ เช่น เขาชื่อกานต์ (2516)
ผลงานภาพยนตร์

เงิน เงิน เงิน (2508)
สอยดาว สาวเดือน (2512)
เกาะสวาท หาดสวรรค์ (2512)
ละครเร่ (2512)
สายใจ (2512)
เด็กวัด (2512)
เรารักกันไม่ได้ (2513)
รักเธอเสมอ (2513)
ม้ามืด (2513)
ปี่แก้วนางหงษ์ (2513)
แม่นาคพระนคร (2513)
น้องนางบ้านนา (2514)
รักข้ามขอบฟ้า (2514)
ดวงใจสวรรค์ (2514)
ลูกสาวกำนัน (2514)
สองฝั่งโขง (2514)
จอมเจ้าชู้ (2514)
ในสวนรัก (2514)
ยั่วรัก (2514)
มดตะนอย (2514)
วิวาห์พาฝัน (2514)
มันมากับความมืด (2514)
ทุ่งเศรษฐี (2514)
กว่าจะรักกันได้ (2514)
เทพบุตรจอมโกง (2514)
ขวัญใจลูกทุ่ง (2515)
มนต์รักดอกคำใต้ (2515)
กระท่อมปรีดา (2515)
วิวาห์ลูกทุ่ง (2515)
หยาดฝน (2515)
ระเริงชล (2515)
กลิ่นร่ำ (2515)
แสนทนง (2515)
ไอ้บ้านนอก (2515)
เหลือแต่รัก (2516)
เด่นดวงเดือน (2516)
เจ้าปลิวสิงห์สุพรรณ (2516)
สักขีแม่ปิง (2516)
สายชล (2516)
ดอนโขมด (2516)
บุษบาขายรัก (2517)
ขัง 8 (2517)
นี่หรือผู้หญิง (2517)
เศรษฐีรัก (2518)
ใจรัก (2518)
เผ็ด (2518)
ดับสุริยา (2519)
17 ทหารกล้า (2519)
แม่ม่ายใจถึง (2519)
บ้องไฟ (2519)
เงินคือพระเจ้า (2520)
พ่อนกฮูก (2520)
อย่านึกว่าหมู (2520)
แหย่หนวดเสือ (2520)
มนต์รักนักรบ (2520)
ข้าวก้นบาตร (2520)
สิงห์รถบรรทุก (2520)
สิงห์เดนตาย (2520)
พ่อครัวหัวป่าก์ (2521)
มือปืนนักบุญ (2521)
ลูกโดด (2521)
ดวงเศรษฐี (2521)
เพชรมหากาฬ (2521)
มนต์รักแผ่นดินทอง (2521)
มือปืนเลือดเดือด (2521)
วัยแตกเปลี่ยว (2521)
ผู้แทนมาแล้ว (2521)
บุษบาก๋ากั่น (2521)
ไอ้ขุนทอง (2521)
เอ็ม.16 (2521)
เสียสาว (2521)
ยิ้มสวัสดี (2521)
อะไรกันวะ (2521)
เพียงคำเดียว (2522)
ตะเคียนคะนอง (2522)
นายอำเภอปฏิวัติ (2522)
สู้อย่างสิงห์ (2523)
ภูตพิศวาส (2523)
เครือฟ้า (2523)
ผัวนอกคอก (2523)
สิงห์แม่น้ำแคว (2523)
จากครูด้วยดวงใจ (2523)
กามนิต วาสิฏฐี (2524)
ปีศาจเมียน้อย (2524)
รักโอ้รัก (2524)
วัยสะรุ่น (2525)
มนต์รักลูกทุ่ง (2525)
พันท้ายนรสิงห์ (2525)
ผลงานละครโทรทัศน์

พล นิกร กิมหงวน (2518)
ห้วงรัก เหวลึก (2523)